[[படிமம்:Durga_with_Lion_-_Mahisasuramardini_-_Chhau_Dance_-_Royal_Chhau_Academy_-_Science_City_-_Kolkata_2014-02-13_9127.JPG|thumb| சாவ் நடனத்திற்கான ஒரு சக்தி கருப்பொருள் உடைகள் (துர்கா வித் லயன், புருலியா ஸ்டைல் சாவ்). ]]
சாவ் நடனம் முக்கியமாக [[சார்க்கண்ட்|ஜார்கண்ட்]], [[மேற்கு வங்காளம்|மேற்கு வங்கம்]] மற்றும் [[ஒடிசா]] பிராந்தியங்களில் பண்டிகைகளின் போது நிகழ்த்தப்படுகிறது, குறிப்பாக அனைத்து சமூகத்தினரும் பங்குகொள்ளும் [[சித்திரை|சைத்ரா]] பர்வாவின் வசந்தவிழாவில் இந்த நடனம் நிகழ்த்தப்படுகிறது. புருலியா சாவ் நடனம் சூரிய விழாவின் போது கொண்டாடப்படுகிறது. 
[[படிமம்:Chhau_dance.jpg|இடது|thumb| மேற்கு வங்கத்தின் புருலியா மாவட்டத்தைச் சேர்ந்த கலைஞர்கள் சாவ் நடனம் ஆடுகிறார்கள் ]]
புருலியா மற்றும் செராய்கெல்லா பாணிகளில் சாவ் நடனத்தின் ஒருங்கிணைந்த பகுதியாக முகமூடிகள் திகழ்கின்றன. நடனம், இசை மற்றும் முகமூடி தயாரித்தல் ஆகியவற்றைப் பற்றிய அறிவு வாய்வழியாகவே பரவியது. வடக்கு ஒடிசாவில் நிகழ்த்தப்படும் சாவ் நடனத்தின் போது முகமூடியைப் பயன்படுத்துவதில்லை, ஆனால் பார்வையாளர்களுக்கு அறிமுகப்படுத்துவதற்காக கலைஞர்கள் முதலில் மேடையில் தோன்றும்போது முகமூடிகள் பயன்படுத்தப்படுகின்றன. 

சாவ் நடனத்தின் இரண்டு பாணிகளிலும் அதாவது நடனத்திற்கும், போர்நுட்பங்களுடன் ஒன்றிணைந்த தற்காப்புக்கலைகளை வடிவங்களுக்கும் (இவை கெல் என அழைக்கப்படுகின்றன) முகமூடிகளைப் பயன்படுத்துகின்றனர். பறவைகள் மற்றும் விலங்குகளின் பகட்டான "நடைகள்" ( "சாலிஸ்" மற்றும் "டாப்காஸ்" என அழைக்கப்படுகின்றன) மற்றும் கிராம இல்லத்தரசிகளின் வேலைகளை அடிப்படையாகக் கொண்ட பாவனைகள் ஆகியவற்றை இக்கலைஞர்கள் வெளிப்படுத்துகின்றனர். மோகன் கோக்கர் என்பவரின் கூற்றுப்படி, சாவ் நடனத்தின் இந்த வடிவமைப்பு, சடங்கு அல்லது வழிபாட்டின் அடிப்படையில் ஏற்பட்டதல்ல. மாறாக இது ஒரு சமூகக் கொண்டாட்டம் மற்றும் பொழுதுபோக்கின் ஒரு வடிவம் ஆகும். 

சாவ் நடனத்தை ஆண் நடனக் கலைஞர்கள், இரவு நேரத்தில் "அகதா" அல்லது "அசார்" என்று அழைக்கப்படும் ஒரு திறந்தவெளியில் நிகழ்த்துகின்றனர். தற்காலத்தில் இதில் பெண்களும் பங்குகொள்கின்றனர். மொகுரி எனப்படும் நாணல் குழாயும் [[செனாய்]] இசைக்கருவியும் கொண்டு பாரம்பரிய நாட்டுப்புற இசையுடன் லயமும் இணைந்த பாடல்கள் பாடப்படுகின்றன. இதில் வகைக்கேற்ப டோல், தம்சா, கர்க்கா, சாட் சாடி எனப் பல்வேறு முரசுக்கருவிகள் பயன்படுத்தப்படுகின்றன. இந்த நடனங்களுக்கான கருப்பொருள்கள் உள்ளூர் புராணக்கதைகள், நாட்டுப்புறக் கதைகள் மற்றும் "[[இராமாயணம்|ராமாயணம்]]" மற்றும் "[[மகாபாரதம்|மகாபாரதத்தின்]]" அத்தியாயங்கள் மற்றும் பிற நுண்ணிய கருப்பொருள்கள் ஆகியவை அடங்கும். 

அங்கீகாரம்
திரைப்படம்
சாவின் அம்சங்கள்
சொற்பிறப்பு